IGREXA CAPELA DE SAN ANDRÉS EN MONFERO A CORUÑA - GALICIA\nmailto:?subject=Envio de contido de Turismo de Galicia: CAPELA DE SAN ANDRÉS&body=Recoméndoche que leas a información CAPELA DE SAN ANDRÉS extraída do portal de Turismo de Galicia na páxina https://www.turismo.gal/recurso/-/detalle/24838/capela-de-san-andres?langId=gl_ES%26tp=8%26ctre=31\nLugar:\tSanto André da Ribeira\n43º 22' 41.0" N - 8º 01' 55.9" W\nPequena capela sen estilo definido, de tipoloxía rural moi frecuente na bisbarra. Planta rectangular con única nave e diminuta sancristía. No interior, austeridade e estrutura área con armazón de madeira que reduce a altura da nave e presenta o presbiterio máis elevado. No exterior, muros de cachotería miúda e reforzo de pezas graníticas nos esquinais. Cuberta de lousa irregular a dúas augas. Volumetría sinxela. Sobria fachada principal, organizada nun corpo e porta rectangular. Sobre a cornixa, unha espadana simple dun só corpo. Diante da igrexa, un pequeno pórtico, con cuberta a tres augas sobre dous piares irregulares, serve de protección ante inclemencias meteorolóxicas.\nDende a capital municipal tomar a estrada sinalizada ao Mosteiro de Monfero a 2,5 Km. Seguir a estrada a Visura e continuar toda a estrada pasando por Pazos (NON coller o desvío a Vilarxestoso), Gotes e San Andrés, atopando alí a Capela.


Mámoas, petroglifos e castros da comarca dos Ancares Colectivo Patrimonio dos Ancares: MOVÉMONOS POLA VÍA ROMANA XIX\nDende o Colectivo Patrimonio dos Ancares iniciamos unha campaña para dar a coñecer e valorizar a vía romana XIX ao seu paso pola comarca dos Ancares. Inaugurada no ano 11 d. C., é a máis antiga das tres vías principais documentadas en Galicia que unían as capitais dos tres conventos xurídicos da Gallaecia romana: Bracara Augusta (Braga), Lucus Augusti (Lugo) e Asturica Augusta (Astorga).\nComo primeiro paso imos presentar aos concellos de Baralla, Becerreá e Cervantes a nosa proposta de revalorización. Despois poremos en marcha unha serie de iniciativas para dala a coñecer, comezando o día 26 de agosto cunha andaina entre O Comeal e Doiras, dentro dos actos da Festa da Involución Educativa, pola defensa do ensino público de calidade na Montaña, organizadaa dende hai anos pola Anpa do CPI de Cervantes, onde contaremos cun experto no tema. A principios do mes de setembro farase unha marcha ciclo-turística. Tamén confeccionamos uns dípticos e temos programadas varias charlas informativas.\nToda a información sobre esta vía e a época romana nos Ancares pódese consultar nas entradas deste blog:\nAs vías XIX-XX polos Ancares\nA continuación achegamos os mapas co itinerario entre O Comeal (entrada na Galicia actual) e Lugo. Distribuídos en cinco etapas, foron modificados por nós a partir de Rodríguez Colmenero e Álvarez Asorey, publicados no seu traballo Vía romana XIX. Unha viaxe dende Lugo aos Ancares, seguindo as pegadas de Roma (2008). Tamén estamos a confeccionar os mapas coas vías secundarias que, partindo da principal, discorrían por outras zonas: Dende O Comeal, pasando por Riamonte e Vilaspasantes ata o Fabal; e dende Baralla, pasando por Covas e a Ponte de Carracedo. Tamén comezamos a traballar sobre un ramal que discorría polo concello de Navia de Suarna.\nAo principio de cada etapa indicamos as modificacións e engadidos que plasmamos nos mapas, ademais doutros datos de interese sobre os xacementos situados a carón ou nas proximidades da vía, entre outros, os castros e as explotacións mineiras o que subliña a importancia desta ruta que comunicaba e controlaba os principais núcleos mineiros.\nPRIMEIRA ETAPA: ALTO DO COMEAL - DOIRAS\nNeste tramo engadimos no mapa os castros e as explotacións mineiras de época romana próximos á vía. Tamén o campamento temporal da Cortiñas dos Mouros, lindeiro co Bierzo. No Comeal localizouse un Agger orixinario da calzada de 100 metros de lonxitude ben conservado e catalogado por Patrimonio.\nSEGUNDA ETAPA: DOIRAS - AS PONTES DE GATÍN\nIndicamos os castros e as explotacións mineiras que abeiraban a vía. En documentos do pazo do Fabal figura, a partir do século XVI, entre outros nomes o de vía romana. A maiores achegamos o xacemento do Teso do Castelo onde localizamos dúas moedas, unha de época romana, anacos dun recipiente con po de ouro e restos de muros. No concello das Nogais, no límite con Cervantes e Becerreá (moi cerca das Pontes de Gatín), documentamos os restos dunha posible vila, recollendo parte dun muíño circular e abundante tégula, cremos que pertencente a unha sepultura. Rodríguez Colmenero e Álvarez Asorey sitúan nas Pontes de Gatín a mansión citada no Itinerario de Antonino de Ponte Neviae. No medio da ponte érguese un monolito, pode que reutilizado, cunha inscrición de tempos de Carlos III.\nTERCEIRA ETAPA: AS PONTES DE GATÍN - TIMALINO\nAdemais dos castros situados nas inmediacións da vía, incluímos un xacemento que foi destruído cando as obras da A6 no ano 1999. Trátase do asentamento do Enciñal, en Cadoalla, onde saíron á luz varias estruturas habitacionais e outros materiais de época romana; o camiño que pasaba ao seu carón aínda se denomina como Camín da Antiga. Na finca Vilarín, en Ouselle (que erradamente adoita identificarse coa capitalidade dos zoelas), onde Rodríguez Colmenero e Álvarez Asorey sitúan unha Mutatio, apareceu un baixorrelevo do século I-II d. C. que foi reutilizado na construción do forno dunha olería do século III. Como se pode ver no mapa, os mesmos autores ubican a mansión de Timalinus na Pena; nós cremos que estaría no Agro da Pedreda (A Condomiña) onde no 1932, cando a construción da estrada entre Baralla e O Cádavo, saíron á luz columnas, ladrillos, tégulas, fragmentos cerámicos, anacos de mosaico e moedas (temos localizadas varias pezas en distintos lugares de Baralla e Becerreá). En Carballedo apareceu o fragmento dunha ara romana, desaparecida. No ano 1906, o párroco de Penarrubia descubriu unha ara aos Lares en Papín, custodiada no Museo Provincial de Lugo.\nCUARTA ETAPA: TIMALINO - TÓRDEA\nCompletamos o mapa cos castros e as explotacións auríferas próximos á vía. No lugar da Torre, en Tórdea, atopáronse restos de tella e cerámica romana. No interior da igrexa de San Tomé de Tórdea, na capela absidial, consérvanse dous anacos de miliarios anepígrafes, e outros dous nas inmediacións, un deles nunha casa particular.\nQUINTA ETAPA: TÓRDEA - LUGO\nEngadimos os castros. Nas proximidades da ermida das Virtudes apareceu unha ara votiva a Mercurio que foi estudada pola museóloga e conservadora do Museo Diocesán Catedralicio de Lugo, Carolina Casal Chico. En Arxemil e Castrillón documéntanse varios miliarios, un adicado a Adriano. En Franqueán localizouse outro adicado a Marco Aurelio Caro. Xunto a igrexa parroquial de Franqueán apareceu unha necrópole de inhumación formada por sepulcros construídos con laxas de pedra fincadas no chan, con base horizontal de tégulas. A ponte medieval dos Galiñeiros é de orixe romana.


Os concellos de Curtis e Coirós xestionarán os centros de interpretación do río Mandeo\nO deputado da Coruña de Contratación, Patrimonio e Equipamento, Xesús Soto, asinou os convenios cos alcaldes de Curtis, Javier Francisco Caínzos, e Coirós, Francisco Quintela para a renovación dos convenios de xestión dos centros de interpretación do río Mandeo situados en Teixeiro (Curtis) e Chelo (Coirós).\nDurante o ano 2017 a Deputación da Coruña financiará o 100% dos gastos de xestión dos centros etnográficos, ata un máximo de 13.500 euros no caso de Coirós e de 21.600 en Curtis. Os fondos provinciais sufragarán os salarios do persoal necesario para a atención a visitantes e a organización de visitas guiadas. A Deputación tamén porá a disposición dos concellos material didáctico e de promoción e medios técnicos xerados no marco do proxecto Mandeo, cofinanciado polo Fondo Europeo de Desenvolvemento Rexional (FEDER).\nOs concellos comprométense a realizar un mínimo de dúas visitas ao mes para colexios, institutos, asociacións ou calquera entidade da conca do Mandeo interesada. Neste sentido, levarase un rexistro das visitas e elaborarase un dosier fotográfico.\nAdemais o concello de Coirós comprométese á apertura do centro de interpretación de Chelo os venres, sábados e domingos, de 10 a 13 horas e de 16 a 19 horas. No caso do centro etnográfico de Curtis, situado en Teixeiro, o horario de atención ao público será, como mínimo, de martes a venres de 10 a 13 horas e de 16 a 19 horas e os sábados e domingos de 10 a 13 horas.


O PP acusa ao alcalde de Xermade de non cumprir o acordo plenario de rebaixar o IBI - Terrachaxa.com\nO PP acusa ao alcalde de Xermade de non cumprir o acordo plenario de rebaixar o IBI\n8 Nov 2018 Actualidade, Xermade Actualidade, Xermade\nO voceiro do Grupo Municipal do PP en Xermade, Antonio Riveira, critica que o rexedor local, o socialista Roberto García, non cumpra os acordos plenarios que suporían beneficios para os veciños e veciñas. Así, o popular lamenta que “o Goberno local non vaia a redactar unha ordenanza municipal que recolla novas bonificacións sobre o Imposto de Bens Inmobles (IBI) tal e como se comprometera no Pleno do 14 de abril do 2016 cando se aprobara por unanimidade unha moción do Partido Popular que recollía a bonificación na cota íntegra para as edificacións de uso agrogandeiro e do sector primario en solo rústico, ao igual que no solo de núcleo rural”.\n“A día de hoxe, e xa pasaron dous anos e medio, o señor alcalde non levou ningunha ordenanza a ningunha sesión plenaria que recollera o aprobado por unanimidade polo propio Pleno con anterioridade. E nestas datas xa é materialmente imposible aprobala para que entre en vigor para o ano 2019”, indica Riveira.\nO popular asegura que “o alcalde non se atreve a facer unha ordenanza municipal que regule o imposto de bens inmobles e, mentres, os veciños e veciñas do rural sofren distinto trato”. Así, mentres non se establezan novas bonificacións para os titulares de edificacións situadas en solo rústico, “estes pagan cinco veces máis que outros titulares de edificacións situadas en núcleo rural, cando as primeiras se atopan desfavorecidas no que respecta ás comunicacións e outros servizos”, explica Riveira.\nO Grupo Municipal Popular de Xermade considera que “co obxectivo de continuar a beneficiar aos veciños e veciñas, a bonificación debería recoller máis tipos de edificacións e instalacións”. Os populares lamentan, ante a falta dunha ordenanza neste sentido, “que as explotacións gandeiras do municipio estean a facer fronte a recibos do IBI e regularizacións de anos anteriores de importantes cantidades económicas”.\nIgualmente, “esta situación afecta aos titulares das instalacións deportivas que pertencen a sociedades deportivo-culturais sen ánimo de lucro coma a SDC Roupar que ten que facer fronte a unha reclamación por importe superior a 6.000 euros por atrasos ademais dos recibos anuais de arredor de 1.800 euros. Esta situación déixaa ao borde da desaparición ao non poder facer fronte a tales gastos”, apunta Riveira.\nEn beneficio destes colectivos, os populares propuxeron ao Goberno local a implantación doutras medidas coma a convocatoria de subvencións nominativas que suplisen a súa falta de previsión na aplicación de bonificacións coas que paliar estas cargas económicas a gandeiros e titulares de instalacións deportivas.\nO PP preguntou reiteradamente pola elaboración dunha nova ordenanza do IBI\nO voceiro dos populares no municipio xa preguntara no pleno do 7 de decembro de 2016 por que non estaba xa feita a ordenanza para poder aplicala para o ano 2017. “Daquela o alcalde, tal e como consta en acta, dixo que non tiña información ao respecto e o concelleiro de urbanismo tamén dixo que non”, recorda Riveira.\nIgualmente, no pleno do 14 de decembro de 2017 o Grupo Municipal Popular dirixiuse de novo ao Goberno local para interesarse polos motivos da súa inacción ao respecto, pero tamén para coñecer as actuacións previstas e os costes que suporía a aplicación desta bonificación. Nesta ocasión, segundo explica o popular, “o alcalde argumentou que co novo PXOM –aínda en tramitación- se reducirían os núcleos. E tamén asegurou que non sabía a contía que suporía e que a bonificación habería que estudala”.\nFalta de traballo do Goberno socialista\nAnte a reiterada inacción e a imposibilidade material para aprobar unha ordenanza que recolla para o 2019 estas bonificacións, “queda en evidencia a falta de traballo e a mala xestión do equipo de Goberno socialista que completa a lexislatura obviando acordos do pleno. Agora será outro equipo de Goberno na próxima lexislatura o que teña que asumir os acordos en beneficio dos veciños e veciñas de Xermade”, conclúe o popular.\nEtiquetas IBIPartido PopularPlenoXermade\nAnterior O Concello presenta o cartel da Feira do Capón 2018\nSeguinte Gandeiros de Friol e Vilalba distinguidos cos premios Exceleite


Preséntase en sede parlamentaria o Anuario de Estatística Forestal, Elaborado polo grupo G4 Plus\nGalicia conta xa co seu primeiro Anuario de Estatística Forestal, con datos actualizados a 2018, informe que foi presentado polo Director xeral de Planificación e Ordenación Forestal, José Luís Chan, en sede parlamentaria o pasado 19 de xuño. O Anuario foi deseñado e elaborado por parte do Grupo de Investigación da Universidade de Vigo G4 PLUS - Desenvolvemento estratéxico: organizacións e territorios - membro de ECOBAS, a partir dos datos facilitados pola Consellería do Medio Rural.\nO Anuario de Estatística Forestal de Galicia 2018 é o resultado dun exhaustivo traballo de recollida de información provinte da administración forestal e presentada estruturadamente con táboas e saídas gráficas con información complementaria, cun enfoque de sistemas de apoio ás decisións (decision support systems -DSS) que pode ser unha das ferramentas máis poderosas á hora de establecer políticas públicas.\nTrátase do primeiro compendio publicado en Galicia que contén exclusivamente datos estatísticos forestais. O Anuario presentado inclúe información completa e detallada en relación coa estrutura da propiedade forestal en Galicia, así como sobre a ordenación e xestión forestal, repoboacións, tratamentos silvícolas, loita biolóxica contra diferentes doenzas e pragas, e producións forestais. En relación con estes últimos, o estudo incorpora datos sobre aproveitamentos madeireiros, de pastos ou micolóxicos. A publicación tamén compendia as empresas do sector, tanto aquelas provedoras de material forestal de reprodución como de servizos forestais, e de aproveitamento e transformación de madeira. Este Anuario da resposta a algunhas das directrices e peticións resaltadas na Revisión do Plan Forestal de Galicia, creado no seo do Consello Forestal de Galicia no ano 2015, que indicaban que “É prioritario dispoñer de estatísticas e información fiable, actualizada e dispoñible”


MOSCA – Sudhum Teatro | ÁRTIKA VIGO\nMOSCA – Sudhum Teatro\nMOSCA é un xogo de nenos capaz de converterse nun pesadelo. Pedro sábeo ben. Con só dez anos xa pesa sobre el o sufrimento de ser vítima do abuso. Dun abuso que, ademais, practícase entre iguais. O acoso escolar é un dos nosos maiores fracasos como sociedade e o índice de suicidios por esta causa resulta alarmante. Hai quen mesmo cre que é máis adecuado chamalo “asasinato social”.\nCon esta aposta, Sudhum Teatro volve traer a escena realidades que afectan á infancia e a educación; temas pouco visibles ou non tratados da maneira adecuada. Para compensar esta falta, a obra profunda sobre as emocións de quen é vítima do acoso escolar, reflexionando sobre a súa vida e prestando atención a como o medo, os prexuízos e a impotencia poden chegar a impregnar toda a súa contorna.\nMOSCA é un proxecto que fala sobre a contorna do menor a través da súa familia e a escola. Sobre a impotencia de non saber que facer, a falta de información ou o non detectar o problema a tempo. Un xogo de patio de colexio que pode converterse en acoso, medo, soidade e desesperación.\nPosted in Sin categoría on 30 Outubro, 2017 by Ártika cultura e arte. Deixar un comentario\n← DRAMATURXIA DAS MULHERES – Cía Inherente\nNA BUTACA (Fantasía Nº3 en dor maior) – Butaca Zero coa colaboración de Teatro de Ningures →


2.4 Plan de Parto (O currículo): Revisión\nRevisión de hace 2176 días creada por REBECA\nRevisión de hace 2177 días creada por REBECA\nÚltima actualización de hace 2176 días en REBECA\nSemana a semana, os meses van pasando e así chegamos á semana 30 de embarazo.\nTodo marcha sen problemas e a matrona proporcioname o Plan de Parto para que o vaia lendo, revisando e completando coas miñas preferencias para que chegado o día todo se desenvolve segundo as miñas preferencias.\nQue é entón o Plan de Parto?\nFalamos dun documento que informa sobre o proceso que se leva a cabo durante o desenvolvemento dun parto e que dá opción á nai de escoller certas singularidades como especificar se quere estar acompañada e con quen, se prefire ela e o bebé usar roupa propia ou do hospital, se quere que lle coloquen o bebé encima do peito nada máis nacer...Senón se presenta este documento o hospital pode actuar co protocolo normativo de partos que teña redactado sen prestar atención ás preferencias das nais e pais.\nRecórdame a algo este documento no ámbito educativo?\nPois ben, se nos centramos no ámbito educativo debemos sinalar un documento ou plan que marca as pautas educativas a seguir, que concreta os coñecementos que se deben dar, etc. Estamos a falar do Currículum.\nNo seguinte documento fago un achegamento máis profundo a este concepto e a súa tipoloxía.\nNavegando pola rede atopei unha imaxe que, nun primeiro momento ten como obxectivo facer fincapé no traballo dos mestres á hora de dar significado aos contidos a min levoume a pensar no currículo.........o visible e o invisible: o real e o oculto.\nFinalmente deixo o enlace do traballo grupal sobre a Técnica da 3P


Duelo galego entre o Celta e o Arxil na Liga Feminina 2 | Sitio Oficial del Club Baloncesto Arxil\nDuelo galego entre o Celta e o Arxil na Liga Feminina 2\nAmbos conxuntos contan con novas incorporacións (Coello polo Celta e Puchetti, no Arxil) para esta gran cita\nO primeiro duelo galego do ano na Liga Feminina 2 xógase este fin de semana (o sábado 18 de xaneiro ás 18.30 horas). O pavillón de Navia será o encargado de acoller esta gran cita do baloncesto entre o Celta Zorka Recalvi e o C.B Arxil.\nAmbos conxuntos chegan a este partido en posicións moi dispares na competición. O Celta Zorka Recalvi é sétimo con 21 puntos. Só as separan do líder, o Movistar Estudiantes, catro puntos. O seu obxectivo nesta primeira xornada da segunda volta é a consistencia.\n“Fixemos unha primeira parte da liga un pouco irregulares. Baixo o meu punto de vista técnico. Como obxectivo de equipo da Liga Feminina 2 será un pouco máis de consistencia. Como xeral o club propúxose estar en fase de ascenso”, dixo Cristina Cantero, a adestradora do Celta, nunha entrevista para As Nosas.\nPor parte do cadro pontevedrés, na táboa, atópanse con tan só 16 puntos na duodécimo lugar. O Arxil, ademais, leva unha racha de sete derrotas. A última vitoria foi no mes de novembro ante o Añares Rioja. Polo que a meta é moi distinta.\n“O fin deste equipo vai a seguir sendo o título de manter a categoría. Apostamos por unha liña de traballo e nos falta consolidar resultados. Pelexaremos por mellorar o rendemento e os resultados, aínda que completamos partidos bos fáltanos constancia”, apuntou Maite Méndez para As Nosas.\nAo duelo galego, en ambos equipos chegan novas incorporacións\nNon vai a ser un partido doado. O punto de rivalidade sempre está presente. Como sinalou Cristina Cantero, “os duelos son sempre complicados xa que as xogadoras e os adestradores nos coñecemos moi ben por pertencer a mesma comunidade”.\nNo caso das viguesas, para esta cita chegan coa duda de Tamara, aínda que esperan que poda estar na bancada. Polo Arxil, Natalia López e Alex Ghisleni. Ademais, de todas as aquelas que están cun proceso gripal.\nA primeira xornada da Liga Feminina 2 xa albergou o primeiro encontro entre pontevedresas e viguesas. Estas últimas saíron do CGDT coa vitoria por 20 puntos de diferenza. A xogadora dese partido foi Helmi Toulonen con 11 puntos. Mais a finlandesa non está no plantel vigués.\n“O máis temido en xeral é o fondo da bancada. Nese partido o fixemos moi ben pero o que nos faiou foi o último cuarto, que non estivemos moi acertadas” di Maite Méndez.\nNon estará Toulonen pero sí Ángela Coello. A xogadora, natal de Vigo, volveu ao seu equipo no mercado de inverno tras uns meses nos Estados Unidos. “A súa personalidade é o seu punto forte. Destaco ademais as súas gañas de traballar que suma moitísimo no día a día”, dixo a súa adestradora, Cantero.\nO Arxil tamén ten unha nova incorporación. Esta semana o club anunciou o fichaxe de Johanna Puchetti. “É unha xogadora moi intensa en ataque e en defensa. E moi comprometida e axudaranos a sumar”.\nCantero falou tamén sobre a arxentina. “Isto lles dará unha rotación máis que para elas é moi importante. Tamén fará que xoguen con máis pezas. Polo que me me estiven informando, Johanna é unha boa catro cunha mecánica de tiro e ten moita experiencia”.\nDe primeiras non saberemos que sucederá. O que si, que no pavillón de Navia, ambas afeccións estarán expectantes para vivir esta gran festa galega no baloncesto. “É verdade que nos partidos que xogamos en casa estamos atraendo a moita xente. Pero sí que se nota a diferenza cos derbis porque aumenta. Este fin de semana seguro que virán os afeccionados do Arxil, desde Pontevedra”, apunta Cantero sobre a espectación en Navia.\nCAMPO: Pavillón de Navia – Vigo (Pontevedra)\nÁRBITROS: Iván Escariz Torres e Christian Abalo Buceta.\nINCIDENCIAS: Partido correspondente a xornada 14 da Liga Feminina 2\nFuente: ASNOSAS – Patri Campos


Miles de traballadores/as do sector público concéntranse nos seus centros de traballo contra os recortes da Xunta | VGO MAgazine\nMiles de traballadores/as do sector público concéntranse nos seus centros de traballo contra os recortes da Xunta\nAs organizacións sindicais pídenlle ao Goberno galego que escoite as demandas o persoal e retire o anteproxecto de lei.-. Miles de traballadores e traballadoras do sector público galego volveron manifestar este venres o seu rexeitamento ao Anteproxecto de Lei de Medidas no Emprego Público con concentracións simultáneas nos distintos centros de traballo de todo o País. Mentres o Consello da Xunta abordaba a aprobación do proxecto de lei, dende as organizacións sindicais convocantes (CIG, CCOO, UGT e CSI-F) demandaron do Goberno galego a retirada do mesmo e a apertura de ámbitos de negociacións real non baseados na imposición, no recorte de dereitos sociais e económicos do persoal nin no desmantelamento dos servizos públicos. Ás portas do edificio administrativo da Xunta na Coruña, a Secretaria da CIG-Administración e voceira da área pública da CIG, Maricarme López Santamariña, desmentía as declaracións realizadas polo Director Xeral da Función Pública nas que aseguraba que non hai máis marxe para as negociacións. “Aínda queda o trámite parlamentar, apuntaba, a pesar de que o PP xa anunciou que está disposto a aprobar en solitario, coa súa maioría, o texto autonegociado que nos presentaron este xoves”. Fronte a esta imposición unilateral, Santamariña destacou o masivo seguimento que as mobilizacións convocadas contra este Anteproxecto están a ter entre o conxunto do persoal do sector público. “O que estamos a ver hoxe en todos os centros de traballo –hospitais, xulgados, edificios administrativos, etc- é o rexeitamento unánime a este proxecto de lei. Agardamos que o Goberno tome boa nota da mensaxe dos traballadores e traballadoras”. Neste senso, a Secretaria da CIG-Administración reclamou á Xunta do PP que “dunha vez faga efectivo o que se lle demandou conxuntamente polas organizacións sindicais, que foi a retirada do anteproxecto e a apertura de ámbitos de negociación nos que abordar como se pode racionalizar a administración pública. Nós estamos dispostos a negociar, pero en ningún caso imos permitir que esta racionalización pase por un recorte dos nosos dereitos laborais e económicos nin por un recorte dos servizos públicos”, aseverou. Pola súa banda, María Xosé Abuín, secretaria nacional de CIG-Saúde, que participou na concentración convocada no Hospital Clínico, en Compostela, resaltou a agresión que estas medidas supoñen para as traballadoras e traballadores da sanidade pública. “estabelécese un imposto sobre a enfermidade, negándose o dereito á prestación por IT, cando é un acto médico, non un acto que faga a vontade o traballador/a. É un facultativo que, responsablemente, decide cando unha persoa non está en condicións de estar no seu posto de traballo e iso ten que ser retribuído na súa totalidade”. Abuín lembra que a retribución do 100% por IT está consolidada desde o ano 1972 e que con estas políticas neoliberais de recortes o que se pretende é “quitar dereitos acadados hai décadas pola clase traballadora”. Xunto a isto advirte que co desprestixio do persoal sanitario o que se pretende é “desprestixiar á propia sanidade pública, devaluala e xustificar así a súa privatización”.Para a secretaria nacional de CIG-Saúde está en xogo, ademais o dereito constitucional a unha sanidade pública, gratuíta e de calidade. “Isto pode derivar nunha sanidade para ricos e outra para pobres, como o sistema de beneficencia franquista”.\nConcentración en san Caetano Unha das concentracións máis numerosas das convocadas en Compostela foi a celebrada diante do edificio administrativo da Xunta de Galiza, en San Caetano. Nela participou o secretario nacional de CIG-Ensino, Anxo Louzao, quen asegurou que o PP o que pretende é destruír emprego, reducir servizos públicos básicos e prestar menos servizos á cidadanía, pola vía de privatizar todo o sector público. “Non só se eliminan dereitos laborais fundamentais” dixo, “tamén haberá menos persoal nos distintos servizos e dependencias da administración, o que provocará que a calidade e a atención sexan peores”, engadiu. Para Louzao son medidas “regresivas e antisociais”, porque os servizos públicos son os únicos que poden garantir “a igualdade e a cohesión social, porque a eles accede o conxunto da poboación independentemente da clase social á que pertenza”. O secretario nacional de CIG-Ensino lembrou que estes recortes vélense sumar, no caso do ensino público a todos os que se levan aplicado desde a chegada do PP ao goberno da Xunta de Galiza. “Reduciuse o noso salario, hai máis de 1.000 profesores/as menos, hai menos especialistas nos centros e non se conta co persoal necesario para garantir unha atención integral ao alumnado acaída ás súas necesidades”. A Xunta de Persoal dos Servizos Centrais da Xunta de Galiza tamén emitiu un comunicado no que exixe que se respecten os seus dereitos laborais e unha rectificación inmediata. Alén diso, fan un chamamento a toda a cidadanía para que “sexa consciente de que este ataque non é un ataque só contra as empregadas e os empregados públicos, é un ataque contra os Servizos Públicos e o Estado do Benestar”.\nExpulsión das/os delegadas/os de persoal no Hospital Abente y Lago\nPola súa banda, a Xunta de Persoal da Área Sanitaria de A Coruña denunciou que esta mañá membros de seguridade do Hospital Abente y Lago, por orde dos seus superiores, impediron que os/as delegados/delegadas de persoal informaran aos traballadores/as sobre o Anteproxecto e as concentracións convocadas para hoxe, expulsándoos do cenrto. “Estes feitos constitúen unha nova afrenta aos dereitos dos traballadores/as, un exercicio de represión sindical que vulnera o noso dereito constitucional de liberdade sindical, polo que a Xunta de Persoal esixirá á Xerencia do Hospital unha explicación sobre eles e a destitución dos responsábeis”, subliñan nun comunicado.


Inicio >> Áreas >> Gandaría >> Sanidade animal >> Doenzas\nDoenzas e epizootias\nOs programas de erradicación, loita e control de enfermidades animais permitiron diminuír a incidencia dalgunha destas enfermidades a uns límites que xa están próximos a valores de erradicación.\nContar cun elevado número de explotacións libres desas enfermidades é o punto de partida para formular outros programas sanitarios e, o que é máis importante, contar con animais sans permite aplicar programas de mellora produtiva a través dos que se optimicen os recursos naturais dispoñíbeis para a súa alimentación.\nProgramas que se están a desenvolver:\nErradicación, loita e control da tuberculose e da brucelose bovina.\nErradicación da brucelose ovina e cabrúa.\nVixilancia, control e erradicación das encefalopatías esponxiformes transmisíbeis (EETs).\nPlan sanitario do sector porcino: o programa de control e erradicación da enfermidade de Aujeszky terá unha especial incidencia no sector, dado que a súa erradicación suporía unha notábel mellora nas condicións de produción e comercialización.\nPlan sanitario avícola: plan de control e erradicación de salmoneloses aviares, plan de control da influenza aviar.\nPrograma de loita contra as enfermidades apícolas: enmarcado no Programa nacional de axudas á apicultura desenvolvido mediante un Real Decreto estatal en aplicación do previsto no correspondente regulamento comunitario que recolle as distintas liñas de axuda a este sector.\nPrograma de vixilancia e erradicación da Lingua Azul.\nProgramas sanitarios facultativos: impulso, adaptación normativa e consolidación das agrupacións de defensa sanitaria gandeira en Galicia (ADSG) co obxecto de acadar niveis sanitarios superiores aos esixidos polos programas obrigatorios.\nPrograma de control oficial de etiquetado da carne de vacún, que por medio de actuacións na fase de produción vai garantir o correcto funcionamento do sistema de información -rastrexabilidade- na cadea alimentaria.\nPlans de control da aplicación da normativa de benestar dos animais.\nImplementación da estrutura e medios necesarios nos Servizos Veterinarios Oficiais para afrontar situacións de alertas sanitarias.\nControl da seguridade alimentaria das producións gandeiras mediante o mantemento dos programas actuais de alimentación animal, PNIR, medicamento veterinario, control de subprodutos de orixe animal, inspección da calidade do leite cru nas explotacións, e a aplicación da normativa europea de hixiene.\nEstruturación dentro dos Servizos Veterinarios Oficiais dunha Rede de Epidemio-Vixilancia que poña en valor a información dos programas sanitarios en funcionamento e que reduza o tempo que os produtores adican a cumprimentación de rexistros e declaracións oficiais.\nAdaptación das explotacións ás novas normas comunitarias de sanidade animal e de rastrexabilidade das producións (identificación de ovino e equino, entre outras).


As primeiras Directrices da Paisaxe de Galicia entran esta fin de semana en vigor e sitúan á rexión á vangarda nesta materia\nEsta nova normativa recolle normas e consideracións que deberán ser integradas en todas as iniciativas que se promovan co fin de protexer os valores paisaxísticos da Comunidade galega\nO contido das Directrices terá carácter obrigatorio para os novos instrumentos de planificación sectorial e urbanística, así como unha serie de recomendacións; pero non suporá custo ou desembolso económico por parte do cidadán\nSantiago de Compostela, 20 de febreiro de 2021.- As primeiras Directrices da Paisaxe de Galicia entran en vigor esta fin de semana, polo que Galicia sitúase como unha das rexións referente e á vangarda en materia de paisaxe.\nAs Directrices da Paisaxe son un documento que guiará e dota á comunidade galega dunha ferramenta coa que protexer, xestionar e conservar a paisaxe, coa que afianzar a súa actual posición entre as comunidades máis avanzadas en materia paisaxística.\nInclúen unha serie de normas que serán obrigatorias para os instrumentos de planificación sectorial e urbanística, así como para as estratexias rexionais e locais; e por outra, un listado de recomendacións que serán orientativas e suxiren limitacións ou condicións de carácter xenérico.\nEn todo caso, as Directrices non suporán nin implicarán un custe ou desembolso directo por parte do cidadán, que si verá como os proxectos e iniciativa que se desenvolvan na súa contorna engaden valor paisaxístico. A modo de exemplo, coa entrada en vigor das Directrices, as infraestruturas enerxéticas (os tendidos e redes) deberán ser subterráneas no caso dos novos desenvolvementos urbanísticos. A nivel sectorial, cando un proxecto de alta tensión atravese unha Área de Especial Interese Paisaxística (AEIP) calculará a cunca visual desde todas as alternativas de trazado.\nPreservar as paisaxes galegas é unha das prioridades, polo que para reducir os impactos das infraestruturas e vías de comunicación incluiranse condicións e criterios de integración e recomendacións para un tratamento axeitado do valor das vistas panorámicas desde as vías de comunicación ou no caso das pontes de máis de 50 metros de lonxitude requirirán dun informe do organismo competente en materia de paisaxe.\nTamén se fixa como norma a obrigatoriedade de retirar os carteis, paneis e demais sinalización de obras ou actuacións públicas rematado o prazo de permanencia que determinen os compromisos adquiridos no seu financiamento; así como empregar especies vexetais autóctonas para revexetar elementos viarios, como medianas, rotondas ou noiros.\nGalicia avanza un chanzo máis no camiño iniciado polo actual Goberno da Xunta hai máis dunha década para protexer a paisaxe. Así, nestes dez anos deseñáronse leis, plans e medidas como o Catálogo das Paisaxes, as Guías da Paisaxe galega e o regulamento da Lei da paisaxe ou os primeiros Pactos pola paisaxe; así como o establecemento de axudas para corrixir o impacto do feísmo e as consecuencias paisaxísticas das construcións e vivendas da Comunidade. Trátase dunha nova orde cun crédito inicial dun millón de euros, coas que poder atender a máis de 300 solicitudes de particulares na súa primeira convocatoria.\nEn definitiva, as Directrices pretenden compatibilizar a protección e mellora da paisaxe, como elemento que identifica e define a unha sociedade, co desenvolvemento económico de Galicia, para o que establece unha serie de normas e de recomendacións xenéricas.


Tecnoloxía de cultivo do trigo mouro: sementeira, coidado e colleita | Revista Pan Amarelo\nComprando trigo sarraceno na tenda e comendo gachas de trigo sarraceno, nin sequera pensamos na forma en que crece esta planta e as etapas do trigo mouro antes de chegar ás prateleiras das tendas. Considere en detalles ¿Que trigo mouro é, como se cultiva e cal é o significado de cada etapa no cultivo do trigo mouro.\nCaracterísticas biolóxicas do trigo sarraceno\nSolo: procesamento e fertilizante\nBoas e malas predecesoras de trigo sarraceno\nSementes de trigo sarraceno: réxime, taxa de sementeira e profundidade de sementeira\nCoidado cos cultivos de trigo sarraceno\nProcesamento e almacenamento de trigo sarraceno\nA planta de trigo sarraceno pertence ao xénero Fagopyrum Mill. O xénero do trigo mouro inclúe máis de 15 especies pertencentes á familia do trigo mouro. Unha das especies ten o nome de trigo sarraceno. Esta herba é un cultivo de cereais. Patria trigo mouro - Norte de India e Nepal. Alí chámase arroz negro. Introducido na cultura de fai máis de 5 mil anos. Segundo unha versión, o trigo mouro chegou a Europa durante a invasión tártaro-mongol. Entre os pobos eslavos, adquiriu o nome de trigo sarraceno como resultado de subministracións de Bizancio no século VII.\nO trigo mouro é unha planta anual e ten unha descrición sinxela.\nSistema raíz Consiste na raíz do tronco con longos procesos laterales. Está pouco desenvolvido en comparación con outras plantas de campo. A función da parte superior das raíces dunha planta é a asimilación de nutrientes do chan, a parte inferior - o abastecemento de auga da planta. O sistema raíz desenvolve ao longo de todo o período de crecemento.\nTallo de trigo mouro Branco, oco, curvo en nós, de 0,5 a 1 m de alto, de 2 a 8 mm de espesor, verde no lado sombra e marrón avermellado no lado soleado. Pedúnculos sensibles, delgados, facilmente danados polas xeadas e os primeiros en sufrir a seca.\nFlores recollidas en inflorescencias brancas ou rosas claras. Aparecen en xullo, teñen un cheiro peculiar e atraen ás abellas.\nFollas diferente: cotiledón, sésile, petiolato. O froito é xeralmente de forma triangular. Dependendo da natureza das costelas e os bordos da froita, distínguense formas aladas, sen ás e intermedias. A cor da froita é negra, marrón, prata. O tamaño da froita depende da variedade de trigo sarraceno e as condicións de crecemento. A froita está cuberta cunha densa cuncha, que se separa fácilmente.\nA produtividade do trigo sarraceno depende do clima e do solo. Os maiores rendementos son observados no bosque-estepa e Polesye. A planta pode crecer en diferentes solos, pero para lograr a eficiencia, cómpre saber que o trigo mouro prefire os chans que quentan rapidamente e están suficientemente saturados con osíxeno e nutrientes cunha reacción débilmente ácida ou neutra (pH 5.5-7). En terreos pesados e obstruídos propensos á natación, a produtividade do cultivo será mínima.\nO sistema de labranza de trigo sarraceno pode ser diferente. A profundidade de cultivo do chan eo tempo de tratamento dependen das condicións meteorolóxicas e da cultura do predecesor. Dado que o trigo mouro é unha cultura de sementeira tardía, a tarefa principal durante a labranza é a retención máxima de humidade, provocando que as sementes de herbas daniñas xerminan no período de prerrogativa, creando unha estrutura de solo favorable e a súa alineación.\nA fertilización adecuada no solo é beneficiosa para aumentar a produtividade dos cultivos. trigo sarraceno Para formar un centenar de grans, a planta consome 3-5 kg de nitróxeno do solo, 2-4 kg de fósforo, 5-6 kg de potasio. Polo tanto, o sistema de fecundación vexetal debe basearse nun método equilibrado baseado na investigación do solo.Isto debería ter en conta a necesidade de nutrientes para unha determinada planta eo consumo destes elementos pola futura colleita. É necesario saber que fertilizantes de fosfato e potasio son aplicados para as colleitas de cereais durante o outono ou cando se sementan as sementes, os fertilizantes de nitróxeno, na primavera durante o cultivo ou como aderezos.\nO período máis favorable para a aplicación de fertilizantes nitrogenados para o trigo sarraceno é o período de brotación. O nitróxeno mineral mellora os indicadores de calidade do gran: aumenta a súa masa, mellora a composición química e reduce a contaminación. A taxa de nitrato amónico por encima de 60-80 kg / ha. Cómpre salientar que para o xénero chernozem e castaña esta técnica no cultivo do trigo sarraceno non ten aplicación práctica na tecnoloxía do cultivo. Nas zonas do norte, poden aplicarse todo tipo de fertilizantes minerais durante o cultivo de primavera e fertilizantes granulares complexos - durante a sementeira.\nÉ importante! Os fertilizantes que conteñen cloro aplícanse no outono, se é necesario, xa que o trigo sarraceno reacciona negativamente.\nNon debemos esquecer a importancia de fertilizantes orgánicos e palla, tallos de millo e xirasol como factor na reprodución de sustancias orgánicas no chan. Tamén Os cereales necesitan microelementos: manganeso, cinc, cobre, boro. É máis eficiente procesar sementes para a sementeira. Se necesitan 50-100 g de sulfato de manganeso, 150 g de ácido bórico, 50 g de sulfato de cinc para 1 toneladas de sementes.\nPara alcanzar trigo sarraceno de alto rendemento debe ter en conta o seu lugar na rotación. Anos de experiencia e científicos de investigación confirman iso Os mellores precursores do trigo sarraceno son as colleitas de inverno, as leguminosas e as colleitas labradas. Non se recomenda plantalo despois de cultivos de grans, porque hai unha alta contaminación do chan con herbas daniñas, o que afecta negativamente o rendemento. Despois do trébol, o rendemento do trigo sarraceno aumenta un 41%, despois dos chícharos - un 29%, as patacas - un 25%, o centeno inverno - un 15%. Despois da cebada, o rendemento diminuirá nun 16%, avea - un 21%.\nÉ bo sementar trigo sarraceno despois de queixo: remolacha azucarera, millo ensilado, pataca, vexetais. Despois do inverno, o trigo tamén crece ben. Utiliza fertilizantes orgánicos e minerais aplicados baixo a colleita anterior. Para aumentar o rendemento do trigo sarraceno, cortar a palla e incorporalo no solo das culturas anteriores de cereal úsase como fertilizante alternativo.Como bos precursores para o trigo sarraceno, utilízanse cultivos leguminosos de variedades tardías: veta, unha capa de gramíneas perennes, soia.\nÉ importante! O rendemento do trigo sarraceno plantado despois dunha pataca ou a avea de nematodos é significativamente reducida.\nAlgúns científicos creen iso a presenza de vapor puro no enlace da rotación de cultivos aumenta significativamente o rendemento do trigo sarraceno en comparación coas ligazóns non libres de vapor. As colleitas repetidas de trigo sarraceno producen un descenso do 41-55%. Ao realizar investigacións, estableceuse o rendemento máximo na ligazón de parellas - chícharos - trigo mouro eo mínimo cunha sementeira repetida de tres anos.\nO trigo mouro é un cultivo fitosanitario. Se logo de sementar grans de cereal, a derrota da súa podremia de raíz diminuirá 2-4 veces en comparación co rendemento tras os predecesores de grans. Debido á estrutura das súas raíces, o trigo sarraceno reduce a densidade do chan. Isto ten un efecto positivo sobre o crecemento das culturas que se sementan despois.\nA elección correcta das variedades vexetais ea preparación das sementes para o cultivo aumentan significativamente o rendemento da colleita.\nO tratamento das sementes de trigo mouro para a sementeira proporciona a súa desinfección das enfermidades, aumenta a xerminación e lévase a cabo 1-2 semanas antes da sementeira. Como o ex película utiliza solucións acuosas de cola. Eles engaden as drogas "Fenor", "Vitatiuram", "Roxim", "Fundazol" segundo as instrucións e encurtar as sementes co método de humidade ou suspensión de auga. As pragas e as enfermidades do trigo sarraceno, como a podremia gris, o mofo, etc., o tratamento de sementes non deixa oportunidade. Isto afecta significativamente o aumento do rendemento.\nÉ necesario sementar trigo sarraceno cando o chan quéntase a unha profundidade de 10 cm a 10-12 ° C ea ameaza das xeladas de primavera pasa. O tempo de sementeira precoz contribúe á xerminación amigable das sementes, o uso das reservas de humidade do solo de brotes novos e maduración precoz da colleita. Isto, á súa vez, mellorará as condicións para a súa limpeza. En media, é necesario sementar cultivos de cereal na estepa na segunda - terceira década de abril, na zona de bosque-estepa - no primeiro semestre de maio, en Polesie - na segunda - terceira década de maio.\n¿Sabes? Moitos están interesados en saber se hai unha diferenza en termos de trigo sarraceno ou trigo sarraceno, ou estas palabras son sinónimos.O nome orixinal é o trigo sarraceno. Esta palabra significa a propia planta e as sementes derivadas. O trigo mouro é un termo derivado como unha versión reducida para simplicidade e conveniencia. O trigo sarraceno adoita ser chamado trigo sarraceno.\nCanto máis rápido se desenvolvan os brotes, máis contribúe á opresión das malas herbas e aumenta significativamente o rendemento. A preparación do solo para a sementa de trigo sarraceno consiste en tratamento básico e de prevención. Realízase tendo en conta os cultivos previos, a composición do solo, o grao de humidade do chan, a infestación de herbas daniñas no solo. Excelentes resultados no desenvolvemento do trigo sarraceno no período inicial de crecemento mostrou a labranza do chan, así como o cultivo do laminado cun rolo liso.\nAntes de sementar trigo sarraceno, é necesario elixir un esquema de sementeira para a semente: común, de estreita liña e de ancho. O método de ampla fila úsase cando se sementan variedades de maduración medias e tardías en solos fertilizantes altamente fértiles. Neste caso, o importante papel que desempeña o coidado oportuno das plantas. O método común utilízase en solos con baixa fertilidade, en solos lixeiros e non salinos,á hora de sementar variedades temperás. Unha vez que a planta está adaptada á ramificación, debe ser sementada de forma escasa e uniforme.\nA taxa de sementeira de sementes de trigo sarraceno depende de moitos factores: cultura agraria na rexión, características climáticas. Co método de ampla liña, o consumo ideal de sementes de trigo sarraceno é de 2 a 2,5 millóns de pezas. / ha, cun privado - 3,5-4 millóns de unidades. / ha Cando as culturas engrosadas crecen as plantas finas, teñen un baixo coeficiente de ozernennosti, os cultivos son propensos a aloxamento. Os cultivos dispersos tamén afectan negativamente o rendemento do trigo sarraceno. Polo tanto, a taxa de sementeira debe calcularse en función dos factores: réxime de sementeira, humidade do chan, tipo de chan, características de sementes.\nCando a taxa de sementeira ordinaria debe ser un 30-50% maior que con unha liña ancha. No período seco, a taxa debe ser reducida, e no período húmido - aumentou. En solos fértiles, a taxa debe ser reducida, e en solos estériles - aumentou. Ao sementar as sementes con xerminación reducida, a taxa aumenta un 25-30%.\nA sementeira de profundidade é importante. Os brotes de plantas teñen raíces débiles, polo que é difícil para eles romper o chan e soportar cotiledones con membranas de froitas.Polo tanto, para que as mudas de trigo sarraceno sexan amigables e uniformemente maduradas, é necesario sementar as sementes no solo húmido á mesma profundidade. En solos pesados a unha profundidade de 4-5 cm, en solos cultivados - 5-6 cm, cunha capa superior seca - 8-10 cm. Segundo os científicos, A incrustación profunda das sementes de trigo mouro mellora o desenvolvemento das plantas e afecta positivamente o número de inflorescencias e grans.\n¿Sabes? Non se pode comparar ningún produto alimenticio co trigo sarraceno na cantidade de quercetina bioflavonoide (8%). Detense a multiplicación de células cancerosas e conduce á súa morte.\nPara o desenvolvemento de boas mudas é importante preservar a humidade no chan. Un efecto particularmente grande neste é o rolamento das culturas. O control de maleza faise mellor mecánicamente. Antes do xurdimento de mudas, é preciso deixar os cultivos. Para mellorar o crecemento e desenvolvemento das plantas, é necesario asegurar a liberación puntual do espazamento das filas. Mellorando o réxime de auga e aire do solo, realizan o segundo tratamento entre as fileiras da fase inicial. Combínase coa nutrición das plantas.\nO coidado das plantas inclúe as enfermidades de herbas daniñas e alforfón. Os métodos biolóxicos de control inclúen a reprodución de insectos, fungos, bacterias que non poden afectar os brotes e afectar os obstáculos. Tamén é necesario aumentar a competitividade do trigo mouro creando condicións favorables para o seu crecemento. Os métodos de control químico só se deben empregar cando o cultivo non se pode gardar por outros medios. Os herbicidas son utilizados como produtos químicos. Debe entenderse que hai un límite de risco económico. O nivel de herbas daniñas debe ser tal que o uso de herbicidas sería rendible.\nDe gran importancia no sistema de coidados para os cultivos de trigo sarraceno é a entrega de colonias de abejas ao campo cando o trigo sarraceno está en flor. O trigo mouro é de 80-95% polinizado polas abellas, polo tanto é necesario un día ou dous antes de florecer preto dos campos para colocar as colmeas ao ritmo de 2-3 colonias de abellas por 1 ha.\nAo dar unhas pór as plantas por 75-80% comezan a limpar o trigo sarraceno. Leva a cabo durante 4-5 días. A altura do corte das plantas debe ser de 15-20 cm. O principal método de recolección de trigo sarraceno é separado. Ao mesmo tempo, a masa inclinada seca en 3-5 días, é fácilmente trastornada.As vantaxes deste método son unha redución significativa das perdas de rendemento, a maduración das froitas verdes, a mellora da calidade do gran e a ausencia de secado adicional de grans e palla. Este método mellora as calidades tecnolóxicas e de sementa de grans e mellora a súa seguridade.\nSe o cultivo é un método de recolección diluído, de baixa tallo, desmoronado e eficaz, é unha combinación directa. Neste caso, o gran ten unha alta humidade, mal separada das herbas daniñas.\n¿Sabes? O trigo mouro ten un efecto curativo sobre o corpo humano: aumenta a hemoglobina, fortalece as paredes dos vasos sanguíneos, evitando así a hemorragia. Para fins terapéuticos, recoméndase comer grans germinados. Os seus efectos sobre o corpo maniféstanse como resultado dun uso prolongado e sistemático. Prozery trigo sarraceno por valor de 1 cucharadita debe masticar por 1 minuto, facendo 50-60 movementos de masticación.\nCando a colleita combinada limpa a colleita recolectada con máquinas de limpeza de grans e se seca inmediatamente despois da colleita. A demora na limpeza fará que o gran se auto-calor. A limpeza de grans realízase en tres fases: preliminar, primaria e secundaria. Realízase en máquinas de varios tipos.\nA retención de grans altos proporciónase ao secado a un contido de humidade do 15%. O gran para a sementeira almacénase nun lugar seco en bolsas de tea. Cada lote dobra por separado nunha paleta de madeira. A altura da pila non debe exceder 8 bolsas de altura e 2,5 m de ancho. Cando se almacena a granel, a súa altura debe ser de ata 2,5 m.\nAs sementes de trigo mouro, destinadas ao consumo humano, son transportadas para a súa transformación en plantas especiais de verduras. Eles levan a cabo a limpeza de grans, o seu tratamento hidrotérmico, a separación en fraccións, a peladura, a separación dos produtos finais. Sen o uso de procesamento hidrotérmico de grans obtéllelos brancos. Unha vez examinado en detalle como sementar e cultivar trigo sarraceno, podemos afirmar afirmativamente que pertence a aquelas culturas que non permiten violacións da disciplina tecnolóxica. Todas as fases do cultivo do trigo sarraceno son equivalentes. Polo tanto, para obter altos rendementos É necesario o cumprimento obrigatorio de todo o complexo agrotechnical.\nCoidado coa begonia ampelosa na casa\nO que se necesita e como facer un enreixado coas súas propias mans\nCaracterísticas e características do cultivo de madressilva Violet\nO uso do material de revestimento esponxoso no xardín\nOs principais tipos de cultivos\nCoñeza os tipos populares de anémona (anémona)\nPropiedades útiles do pulmón\nMadreselva comestible: variedades con fotos e descricións


A Comisión Europea nega terse inclinado ante a China\nO xefe da diplomacia europea, Josep Borrell, sostén na Eurocámara que non houbo presións para suavizar un informe sobre as supostas manobras de desinformación de Beijing polo coronavirus.\nO Alto representante da UE para Asuntos Exteriores e Política de Seguridade, Josep Borrell (Jennifer Jacquemart / dpa)\nRedacción 18:33 do 1 de maio de 2020\nNon houbo presións da China para suavizar un informe da UE sobre as supostas manobras de desinformación de Beijing a respecto do coronavirus. Esta é a postura da Comisión Europea ante a información publicada por The New York Times, que recibiu a filtración dun documento interno.\n"Non nos inclinamos ante ninguén. Serei claro, somos un servizo diplomático. Mantemos contacto constante con representantes de terceiros países. Isto inclúe escoitar as súas opinións sobre as nosas políticas e as nosas apreciacións", explicou nesta quinta feira, 30 de abril, o xefe da diplomacia europea, Josep Borrell, ante a comisión de Exteriores da Eurocámara.\nO documento filtrado trátase dunha comunicación onde un funcionario europeo explicaba que a China ameazara con represalias á UE se un informe crítico co Goberno do país asiático terminaba vendo a luz. Unhas ameazas que, supostamente, levaron a redactar outra versión edulcorada. Borrell negou as acusacións malia a insistencia dalgúns eurodeputados, aínda que si recoñeceu que as obxeccións chinesas ás críticas que recollen os informes europeos son "o pan de cada día" do traballo diplomático.\n"Campaña contra a China"\nPola súa banda, o embaixador da China ante a UE dixo que o seu país tamén está afectado polas campañas de desinformación. "A desinformación é un inimigo para todos nós e todos deberiámola combater. Desde o primeiro momento, a China pacedeu moito pola desinformación", afirmou Zhang Ming .\nparlamento europeo china comisión europea Josep Borrell coronavirus\nTrump e o trumpismo fronte aos datos\nO BNG critica que se antepoña a ideoloxía á saúde e insta a Moncloa a negociar con Rusa e China a adquisición de vacinas\nSalvador Illa advirte que veñen semanas duras para Madrid mais descarta, polo de agora, confinar\nA. Mera 24/09/20


Primeira Lectura Is 58, 7-10\nA túa luz irromperá coma a mañá\nReparte o teu pan co famento\ne acolle na túa casa os pobres sen pobo.\nCando vexas o espido, vísteo\ne non te escondas da túa propia carne.\nEntón resplandecerá a túa luz coma a alba\ne a carne nova da túa ferida brotará logo.\nSi, a túa xustiza camiñará diante de ti\ne a gloria do Señor pechará a marcha.\nEntón clamarás ao Señor e responderache,\npediraslle axuda e dirache: "Aquí estou".\nSe apartas do medio de ti o xugo,\no sinalar co dedo e a palabra mala,\nse lle quitas ao famento a gana que ti sentes,\ne fartas a gorxa aflixida,\nentón a túa luz brillará na escuridade\ne a túa tebra será coma o mediodía.\nSALMO RESPONSORIAL Sal 111, 4-5. 6-7. 8a e 9\nR/. (4a): O xusto brilla na tebra coma unha luz.\nBrilla na tebra coma luz para os homes rectos,\no que é misericordioso, compasivo e xusto.\nVenturoso aquel que se apiada e presta,\ne goberna os seus bens con xustiza;\nO home xusto endexamais abalará,\ngardarase memoria del para sempre.\nNon terá medo de malas noticias,\nten firme o corazón e confía no Señor.\nO seu corazón está seguro e nada teme.\nRepartiu con xenerosidade entre os pobres:\na súa xustiza permanece para sempre,\nerguerá con honor a súa fronte.\nSegunda Lectura 1 Cor 2, 1-5\nAnuncieivos o misterio de Cristo crucificado\nEn canto a min, cando cheguei onda vós, non cheguei exhibindo elocuencia nin saber para anunciarvos o misterio de Deus.\nNada pretendín saber entre vós fóra de Xesús Cristo; e Cristo crucificado.\nE eu presenteime diante vosa con sensación de impotencia e tremendo de medo; e a miña palabra e mais a miña predicación non se apoiaban en argumentos persuasivos e sabios, senón que constituían unha demostración do poder do Espírito: todo para que a vosa fe non se apoie na sabedoría dos homes, senón no poder de Deus.\nALELUIA Xn 8, 12\nquen me segue terá a luz da vida.\nEvanxeo Mt 5, 13-16\nVós sodes a luz do mundo\n- Vós sodes o sal da terra. Pero se o sal se volve insulso, con que se vai salgar? Para nada vale xa, senón para tirar con el e que o pise a xente.\nVós sodes a luz do mundo. Non se pode agachar unha cidade afincada na cima dun monte.\nTampouco se acende unha lámpada para poñela debaixo da artesa, senón sobre o candeeiro, para que alume a todos os da casa.\nAlume así a vosa luz aos homes, para que, vendo as vosas boas obras, glorifiquen a voso Pai que está nos Ceos.


Vieiros: Galiza Hoxe - Na tarefa de recobrar a memoria histórica que "estaba roubada"\nIsaac Díaz Pardo recolle a Medalla de Galicia\nNa tarefa de recobrar a memoria histórica que "estaba roubada"\nAsí falou Isaac Díaz Pardo este mércores ao recibir un recoñecemento co que aproveitou para reivindicar a figura dos "ilustres galeguistas que loitaron no exilio".\nRedacción - 09:00 26/07/2007\nTags: Isaac Díaz Pardo Medalla de Galicia\nFalou Díaz Pardo dos que desde a emigración traballaron por Galiza e "pensaron que, ao volver, o primeiro que habería que facer é recuperar a memoria histórica" que, na súa opinión, "estaba roubada". O intelectual galeguista recibiu de xeito oficial a Medalla de Galicia concedida pola Xunta interpretando a entrega a xeito de "fideicomiso" en nome dos "ilustres galeguistas que loitaron por Galiza sobre todo no exilio".\n"Algúns morreron sen ver a nosa terra", dixo un emocionado Isaac Díaz Pardo, comentando que recollía o recoñecemento tamén a xeito de "desagravio" á súa sorte. No seu discurso quixo ocuparse de xente coma Luís Seoane, con quen lembrou a creación do Laboratorio de Formas para a recuperación das "institucións que desapareceran", coma o Seminario de Estudios Galegos, que segundo declarou abrollou das "raíces das ideas dunha ducia de intelectuais" afincados en América. Gabou por iso o xeito en que o proxecto foi recibido no seu día por "vellos ilustres galeguistas" citando a Otero Pedrayo, Valentín Paz Andrade ou Filgueira Valverde.\nAo tempo, referiuse ao "alento de xente nova", cara ao proxecto no seu momento, mencionando o actual presidente da Real Academia Galega, Xosé Ramón Barreiro; o do Consello da Cultura, Ramón Villares; e o propio Touriño. "Non o digo para pagar o que fixo hoxe aquí", ironizou, falando da pertenza dende 1978 do hoxe presidente galego á Área de Ciencias Económicas do Novo Seminario de Estudios Galegos.


Coñecementos xerais sobre o control dixital de sistemas dinámicos CE19\nCapacidade para deseñar sistemas de regulación e control dixital CE19\nNocións básicas de control *óptimo e control *adaptativo. CE19\nHabilidade para concibir, desenvolver e *modelar sistemas automáticos. CE19\nCapacidade para analizar as necesidades dun proxecto de automatización e fixar as súas especificacións CE19\nDestreza para concibir, valorar, planificar, desenvolver e implantar proxectos automáticos utilizando os principios e metodoloxías propias da enxeñaría. CE19\nCapacidade para *dimensionar e seleccionar un autómata *programable industrial para unha aplicación específica de automatización, así como determinar o tipo e características dos sensores e *actuadores necesarios. CE19\nCapacidade de traducir un modelo de funcionamento a un programa de autómata. CE19\nSer capaz de integrar distintas tecnoloxías (electrónicas, eléctricas, *neumáticas, etc.) nunha única automatización. CE19


Navegación: Inicio Actividades Actividades realizadas Ano 2008 III Encontro de debate sobre o medio rural galego\nIII ENCONTRO DE DEBATE. MEDIO RURAL GALEGO: EDUCACIÓN E TERRITORIO\nNesta terceira edición preténdese afondar nalgunhas temáticas que inciden directamente no proceso de cambio que afecta ao medio rural desde hai xa varias décadas. Así, as políticas relacionadas directamente coa ordenación do territorio e a súa repercusión na calidade de vida das persoas serán un elemento central para o debate.\nConsonte coas conclusións aprobadas no I e no II Encontros de Debate, serán presentadas as propostas e accións dos colectivos e organizacións comprometidos coa defensa da educación no rural e dedicarase un espazo para a presentación de experiencias educativas, proxectos, recursos innovadores e/ou estudos e investigacións sobre distintos aspectos relacionados co medio rural.\nCo obxecto de valorar o potencial educativo do medio rural, aproveitarase didacticamente a experiencia desenvolvida pola comunidade educativa do CEIP Mosteiro de Caaveiro, das Neves (A Capela) desde o ano 1981, e a veciñanza, e que foi o xermolo da creación no ano 2001 do “Patronato do Museo Etnográfico da Capela”. Na mesma perspectiva darase a coñecer o Centro de Interpretación de Xogos tradicionais “Brinquedos”, da Capela, como unha aposta pola recuperación do patrimonio cultural de carácter máis lúdico.\nIII Encontro de debate sobre o Medio Rural: Educación e territorio.\nO 7 e 8 de novembro do 2008\nCasa da Cultura, CEIP Mosteiro de Caaveiro e Museo Etnográfico. A Capela (A Coruña).\nPersoal docente do ensino e en paro.\n60, por rigorosa orde de inscrición.\n12 h. (homologación da Cons. de Educación en trámite)\n1 crédito de libre configuración pola UDC en trámite)\nSocios/as de NEG e parados/as: 15 €


Biblioteca Pública Municipal de Sober: CL-Cando todo cambiou, de Donna Milner\nCL-Cando todo cambiou, de Donna Milner\nA última lectura do noso club neste ano foi un libro da escritora canadiense Donna Milner, sobre as relacións familiares, os segredos e as reflexións da vida :\nCando Natalie Ward recibe a noticia da enfermidade terminal da súa nai Nettie, non dubida en regresar ao seu pobo natal, na pequena localidade canadense de Atwood, tras máis de trinta anos de ausencia. Na longa viaxe de autobús que emprende desde Vancouver, rememora o seu idílica infancia e os acontecementos que en 1968 cambiáronlle a vida, e a da súa familia.\nEntón ela vivía na granxa familiar cos seus pais e os seus irmáns homes. Pero un caloroso día de xullo, ao entrar o mozo River por primeira vez no seu xardín, comprendeu que todo cambiaría. River, que representaba un mundo libre de conservadurismos oposto ao que vivira ata entón, entrou a traballar na granxa e gañouse en pouco tempo o agarimo da familia e especialmente a admiración de Natalie. Pero, a partir dese momento, tamén se empezou a cambalear a súa estable vida familiar.\nUn bo retrato da sociedade canadense dos anos 60 e dos acontecementos que marcaron esa época : a guerra de Vietnam e o asasinato de John F. Kennedy.\nDespois de traballar durante máis de vinte e cinco anos como axente inmobiliaria, en 2008, Donna Milner (Vancouver, Canadá) publicou a súa primeira novela, Cando todo cambiou, coa que obtivo un éxito extraordinario. Foi nomeada ao prestixioso Premio internacional IMPAC de Dublín en 2010 e traducida a nove idiomas. Donna Milner confirmou o seu talento coa súa segunda novela, The Promise of Rain, elixida como unha dos cen mellores novelas de 2010 pola revista Globe and Mail.\nPublicado por Biblioteca Sober en 2:58\nNovidades para mozos\nA BIBLIOTECA FELICITA AS FESTAS DE NADAL\nACTIVIDADES PARA O NADAL.\nMañá na biblioteca : Cae una Estrella\nCertame de poesía e postais Nadal 2016\nMerendas con contos en decembro


329.000 € en 67 axudas da Xunta á hostalería de Ribadeo a través do primeiro Plan de rescate e do programa para a mellora de terrazas. Vega contraponas ás municipais |\nHome Política 329.000 € en 67 axudas da Xunta á hostalería de Ribadeo a través do primeiro Plan de rescate e do programa para a mellora de terrazas. Vega contraponas ás municipais\nRibadeo, 9 de maio de 2021. A Xunta de Galicia achegou nos últimos meses 329.000 euros en 67 axudas á hostalería de Ribadeo a través do primeiro Plan de rescate e da orde específica para a mellora de terrazas e a compra de elementos de envasado para domicilio.\nAdemais, sinalou que o prazo para que os comercios se sumen a esta iniciativa rematará o vindeiro día 31, polo que aínda está aberta a inscrición na plataforma bonosactivacomercio.gal. No mesmo sitio web os clientes poden darse de alta e descargar os bonos, ademais de consultar a listaxe de comercios nos que poden obter os descontos.\nPola súa banda, o voceiro do Grupo Municipal Popular de Ribadeo, Daniel Vega, destaca a importancia de achegar axudas directas aos negocios de Ribadeo “para que non sufran máis”. Neste sentido, “o Grupo Municipal está a colaborar cos negocios polo ben do noso tecido económico e, en definitiva, da nosa vila”.\nOs populares amosan o seu apoio aos negocios ribadenses e achegan información sobre as distintas axudas da Xunta das que se poden beneficiar. No caso do sector hostaleiro, os establecementos ribadenses recibiron 329.000 euros co primeiro plan de rescate da Xunta e o programa para mellorar terrazas. Foron 51 hostaleiros os que se recibiron 144.000 euros do primeiro plan de rescate e un total de 16 beneficiáronse de 184.000 euros de axudas do IGAPE para o acondicionamento de terrazas.\nVega bota en falta axudas directas por parte do goberno local: “o propio tecido económico local nos di que o goberno do BNG non axudou en nada”.


Translation e os camiños de Santiago na Costa da Morte\nOutras rutas e camiños\nInicio translatiocereixo Novas ANO 2022. VIMIANZO ACOLLERÁ A...\nANO 2022. VIMIANZO ACOLLERÁ A PRESENTACIÓN DO PROGRAMA SOBRE AS RUTAS QUE LEVAN ATA SANTIAGO DE COMPOSTELA\nVimianzo sempre estivo moi vencellado o Camiño de Santiago debido á influencia cultural do gravado no tímpano da igrexa de Cereixo, onde se pode contemplar a primeira escultura do traslado do corpo do Apóstolo a Galicia. Un fito moi singular, xa que só hai outros tres casos: unha moeda atopada no Grove e outras dúas representacións en Lérida e Navarra.\nNeste contexto, a Casa da Cultura acollerá este venres, 25 de febreiro ás 20:00 horas, a presentación do programa sobre todas as rutas que levan ata a capital de Galicia, nun acto organizado polo Concello de Vimianzo e o Club Triatlón Costa da Morte, que a través deste conxunto de coloquios pretenden vencellar este tipo de rutas coa práctica deportiva para todas as idades.\nAlí estarán presentes a alcaldesa, Mónica Rodríguez; a concelleira de Cultura, Rosa Blanco; Alberto Cacharrón, aventureiro, historiador e escritor; o presidente do Club Triatlón Costa da Morte, David Calzas.\nOs intervintes explicarán os pormenores do proxecto, que nace para promover a práctica do deporte na nosa contorna e fomentar así a cultura dun xeito lúdico no contexto do Camiño Francés, do Camiño Inglés, do Camiño Primitivo, do Camiño do Norte, do Camiño Portugués e do Camiño Mozárabe.\nDúas son as obras principais nas que se fundamenta esta idea: “El camino de las estrellas”, para público mozo, e “Iter Sancti Iacobi”, para público adulto. Así, o 8 de abril, tamén en Vimianzo, desenvolveranse estas charlas, de 9:00 a 20:00 horas e por grupos, en función das idades, xa que a orientación non será estritamente a mesma.\nPara nenas e nenos de 12 a 15 anos, será ás 9:00 horas. Para a rapazada de 16 a 17 anos, ás 11:00 horas. Para crianzas de 9 a 11 anos, ás 13:00 horas, e por último, para maiores de 18 anos, ás 20:00 horas. A duración aproximada de cada unha é 1:30 horas.\nDesde o 8 de abril, na Sala Antón Mouzo, poderanse contemplar 25 confeccións fotográficas de Alberto Cacharrón, sobre as súas viaxes polos Andes, o Sáhara ou os Alpes. Estará presente tamén este venres ás 20:00 horas na Casa da Cultura, onde dará a coñecer a súa faceta máis aventureira, tamén da man do Camiño de Santiago.


60% de desconto | aforrar un 35% en todos os pedidos - maio 2022|Best Direct UK\nPáxina de inicio > Tendas > Best Direct UK\nBest Direct UK Código de cupón e código promocional maio 2022\nBest Direct UK: 35% de desconto para os elementos descontados\nOs primeiros 100 clientes obteñen un 40% de desconto en Best Direct UK\nBest Direct UK: 25 % de desconto do sitio\n45% de desconto para os estudantes - Best Direct UK\nBest Direct UK: 10% de desconto para os elementos descontados\nBest Direct UK20% de baixa de Site-Wide\n¿É necesario Best Direct UK subscribirse aos correos electrónicos para obter o código de cupón?\nSe subscribe á súa lista de correo electrónico, recibirá as súas últimas desconto e cupóns nun Manner a tempo.Hai moi poucos pasos involucrados, só ten que introducir o seu enderezo de correo electrónico no fondo do sitio web, e recibirá promocións diarias.\nQue debería facer se o Best Direct UK desconto cupón ou desconto especial de vacacións é inadecuado?\nOs cupóns ou descontos de vacacións non son sempre válidos e adoitan expirar dentro dunha ou dúas semanas.Use-los polo prazo para evitar a expiración.A recomendación é prestar atención aos elementos de limpeza ou descontos de tempo limitado se os cupóns non son válidos.Vostede recibirá polo menos un descontos do 10% se é un soldado, profesor, etc.No sitio web oficial\n¿Que é Best Direct UK código de cupón?\nBest Direct UK códigos de cupón están deseñados para axudar aos usuarios a aforrar diñeiro cando compras en Best Direct UK.Aínda que este método de compras Hasn'T foi popular durante moito tempo, a maioría das persoas aínda optan por facer compras Offline.Is este seguro para vostede? compras en liña é máis Convenient.We Hand-Verify códigos de cupón que atopar aquí para que pode aforrar máis do que vostede quere se os comprou Offline.O noso equipo ofrece moitos tipos de Descuentos.Aquí están algúns ofrecidos para vostede.\nComo se calcula o Best Direct UK desconto?\nOs cálculos de desconto son moi sinxelos.Coupons poden ser utilizados para case todos os produtos, pero non sempre para vendas e Clearance.Utilizando o 20% dos cupóns, podería recibir un produto de $100 por $80.Por exemplo, un desconto de 20% sobre un item de $ 100 máis un cupón de 20%, que equivale a $ 64.\nOfrece Best Direct UK Nadal, venres negro, etc.Coñece o código?\nCertamente.Na tempada de vacacións, Best Direct UK ofrece moitos tipos de Desconto.Nas vacacións como Nadal, Black Friday, Cyber Monday, ou vacacións bancarias, haberá cupóns adicionais para usar.\nComo podo obter Best Direct UK cupóns?\nVarias formas están dispoñibles cando se trata de atopar información sobre Best Direct UK Descuentos.Pode visitar o noso sitio web ou as Best Direct UK promocións Página.Promocións ou descuentos que foron aprobados manualmente por nós son marcados como Verificados.Para a maioría dos casos, poden ser grandes, e cando as vacacións, como o venres negro, están ao redor, pode comprobar Best Direct UK.Save money on your next purchase by finding ways to save money.\nBest Direct UK Visión xeral\nAdemais de descontos para estudantes e descontos superiores, tamén podes atopar descontos militares e descontos para a saúde en Best Direct UK.Pode aforrar ata 25 por cento se Qualify.Pode tamén recibir descontos inesperados usando Coupons de sobrecarga.Pode atopar máis información no seu sitio web oficial e na política de descontos descrita no fondo da páxina\nSobre Best Direct UK\nBuscando aforrar diñeiro mentres compras en Best Direct UK? é a sorte que buscou o noso sitio web, como o noso persoal vai manualmente engadir moitos códigos promocionais todos os días.Como vacacións Best Direct UKAproximación, imos darche máis información promocional.Tamén debe prestar atención a Best Direct UK vendas e produtos de limpeza, xa que tamén poden ser moi útiles en aforrar diñeiro.


21 octubre 2019 13:20 h.\nMomento da carga dos cacharros no forno de Bonxe. EP\nA aldea acolleu a primeira xornada de cocedura tradicional de ola, que levantou gran expectación\nA parroquia de Bonxe (Outeiro de Rei) acolleu este domingo a primeira xornada de cocedura tradicional de pezas de barro. A actividade levantou gran expectación e as olas cocéronse tal e como o facían antigamente os cacharreiros da zona: no forno e con toxos.\nA iniciativa levouse a cabo nas instalacións que posúe a artesá cacharreria Pepa Lombao no lugar da Veiga, e tiña como finalidade poñer en valor a cerámica tradicional. A cita arrancou xa o venres coa colocación das pezas no forno. Lombao sinalou que participaron unha ducia de voluntarios, e preto de 30 persoas -entre as que se atopaban alumnos da escola de arte- achegáronse para ver como era o procedemento. "Trátase dun xeito de cocer que xa non se fai na actualidade e a xente tiña moita curiosidade", dixo Lombao.\nO día grande celebrouse o domingo coa cocedura de tódalas pezas, e ao rematar, os asistentes desfrutaron dunha degustación de castañas e bolos preñados elaborados no forno de leña. Este luns procederase a descargar o forno para ver como quedaron os cacharros.\nA xornada estivo organizada pola asociación Canaveira, formada por lucenses para difundir o legado cultural dos catro centros oleiros da provincia de Lugo (Bonxe, Samos, Mondoñedo e Gundivós).\nUn interno agrede a dos trabajadores de Bonxe


A creación poética de Culleredo\nO II Obradoiro de Poesia de Culleredo que dirixe o poeta e editor, Miguel Anxo Fernan Vello, chega hoxe á súa terceira xornada. O taller esta a constituir un autentico éxito de contidos e de participación, xa que perto de 40 alumnos/as do concello e o seu entorno estan participan no mesmo dun xeito moi intenso e participativo. Esta actividade vén precedida pola calidade da edicion do ano pasado que culminou coa edición pola Concelleria de Cultura e a Editorial Espiral Maior dun caderno-libro dos Poemas dos participantes. Algo que está previsto realizar de novo ao remate deste II obradoiro.\nCulleredo vive unha semana arredor do mundo do libro\n“Algo máis que libros”\nBaixo este lema celébrase a “X Semana do Libro de Culleredo”. Unha iniciativa organizada pola Concellería de Cultura de Culleredo a través das súas Bibliotecas Municipais “Xosé Cardeso Liñares” e “Uxío Novoneyra” de Vilamelania – Vilaboa e “Miguel González Garcés” de O Burgo. A cita que arrincou o pasado venres remata o vindeiro venres 23 de abril. O evento inclúense numerosos obradoiros de 3D, plastilina, de ilustración, de iniciación á banda deseñada, de poesía, ademais de actividades de comic, contacontos, de teatro ou espectáculos poéticos.\nAeroporto de Alvedro - Culleredo (A Coruña)\nCancelación de voos nos aeroportos galegos\nOs aeroportos de Labacolla, Peinador e Alvedro cancelaron boa parte dos seus voos previstos para esta xornada dominical. A nube de cinza volcánica non chegou a Galicia, pero o peche de moitas terminais europeas e españolas impide a normalidade na saída e chegada de avións. Un dos voos suspendidos foi o que saía da Coruña con destino Barcelona ás 21,05 h. As compañias aereas facilitaban billetes aos pasaxeiros para o voo de mañá luns á mesma hora.\nOs zapatos dos bailaríns desprenderán faíscas neste espectáculo\nO baile irlandés máis rápido e técnico no Teatro Colón de A Coruña\n“Magic of the dance" aterra no escenario do Teatro Colón Caixa Galicia o luns 19 de abril, para amosar o seu espectáculo, unha alternativa ao baile irlandés en clave de Tap Dance, coreografiado polo oito veces campión do mundo, John Carey. O espectáculo narra unha historia de amor no marco dunha Irlanda devastada pola fame, onde o ben e o mal se enfrontan, mesturándose a traxedia, a maxia e o romance. ‘Magic of the dance’ caracterízano os profesionais do xénero como o máis rápido, e técnico baile irlandés. A actuación estaba prevista para este serán pero por mor do caos aéreo en Europa non poden acudir á cidade herculina nesta xornada.\nRefinería de Repsol hoxe\nMañá constitúese unha comisión de investigación sobre o accidente da refinería\nO comité de empresa da refinería de Repsol na Coruña constituirá mañá venres unha comision de investigación sobre o accidente que esta mañá provocou feridas graves en 2 empregados. Os traballadores continúan ingresados con queimaduras no Complexo Hospitalario Universitario da Coruña.


O tempo de Nadal e o número trece. Mitos, lendas e contos galegos\nInicio / Categorías / Publicacións / O tempo de Nadal e o número trece\nO tempo de Nadal e o número trece\nO ano solar, o do noso calendario oficial, dividímolo en doce meses que suman 365 días, ou 366 se cadrar ano bisexto. Amais sometémolo a outros axustes cada certo tempo para atender outras descompensacións. Se o medísemos en lúas, serían doce lúas e pico (un ciclo completo da lúa coas súas catro fases corresponde a 29,53 días) que suman 354,36 días polo que cando remata o ano solar estamos a medio camiño entre a décimo segunda e a décimo terceira lúa.\nEntre a noite de Nadal, a do 24 de decembro (a de comezo do ciclo, a elixida para fixar a data de nacemento de Xesús) e a noite de Reis (fin do ciclo) tamén contamos trece, neste caso trece noites.\nO número trece foi e segue sendo un número maldito. Foino para os xudeos e para moitas outras culturas aínda que non o fose para os romanos. Na cea de xoves santo, lembremos, había trece comensais e un resultou ser un traidor; se cae en trece, sexa martes ou venres, non se debe un casar nin embarcar. A aeronave espacial Apolo XIII non chegou a estar trece minutos no aire. Son case trece as lúas e as menstruacións das mulleres por ano, trece as noites do ciclo de Nadal e trece son os días que transcorren desque os Reis Magos viron a estrela ata que se axeonllaron ante o Neno. Mais fuxamos deste número, non sexa o Demo, quen tamén ten, como veremos, moito protagonismo nestes días.\nEstas trece noites e estes trece días veñen correspondendo, máis ou menos, se prorrateamos os desaxustes acumulados en varios anos, a ese desfase entre o calendario solar e o lunar, días e noites de ninguén; días e noites, por tanto, propicios para a inversión e a loucura. Un tempo fóra do tempo que comeza morno, case morto, baldío, e que remata ilusionante pois está reservado pola nosa tradición, e polos poderes que a rexen, para conmemorar a morte simbólica dun ano e o nacemento doutro.\nConflúen nestas datas varias celebracións. Comeza o ano litúrxico (precedido para a igrexa católica por un período de preparación que dura catro semanas e que se chama Advento) co natalicio de Xesús na noite do 24 ao 25 de decembro. Comeza o ano solar tras o solsticio (veremos porque non coinciden as datas actualmente) e comeza o ano para a cultura popular.\nPara a igrexa primitiva oriental era o 6 de xaneiro o da celebración da Epifanía (manifestación, revelación, aparición) a do verdadeiro nacemento pois tamén os pagáns daquelas xeografías celebraban nesa data o nacemento de Osiris e o crecemento da luz; entre os xudeos aínda agora se lle chama ao Día da Epifanía o da Hagia Phota (A Santa Luz).\nEntre o ano 120 e o 140 d. C. os gnósticos basilidianos xa celebraban o 6 de xaneiro o bautismo de Xesús, para eles era o mesmo que o nacemento, polo que San Epifanio propuxo celebrar tamén o nacemento en occidente nese mesmo día. Os cristiáns occidentais, sen embargo, preferiron o 25 de decembro, día no que Roma celebraba o nacemento de Mitra e o Día do Sol Invicto.\nSíganos, se lle prace, nesta viaxe que lles propoñemos para percorrer este tempo mítico que vai desde o 25 de decembro, suposta data de nacemento de Xesús, ata o 6 de xaneiro, día do seu bautismo, outra forma de nacemento. Entremedias practicamos ritos, reunímonos para festexar, cantar, bailar e comer, tentamos a sorte, repoñemos enerxía e bos propósitos, e seguimos, ou cremos seguir, fielmente tradicións que ao mellor non son tan “tradicionais” como cremos…\nEscribiu Álvaro Cunqueiro: … hai momentos na historia da humanidade en que a terra deixa, por unhas horas ou uns meses, de pertencer aos homes. Esas horas ou eses meses que se chaman “a hora vintecinco”.\nO Nadal é a hora vintecinco da que fala Cunqueiro, eses trece días con esas trece noites que non pertencen aos homes pero que nos permiten aviventar a esperanza.\nLembrade a crenza que di que o tempo do Nadal é sagrado e que desde a Noiteboa ata o Día de Reis non hai maxia nin bruxedo que teña efecto; polo tanto, todos os meigallos que se intentan nestes días e noites fracasan, ou deberan fracasar, sen remedio.\n[Extracto do libro “Trece noites, trece lúas. Libro das marabaillas do Nadal (Mitos, ritos, lendas e tradicións do Nadal en Galicia e no mundo de arredor)”, Xerais, 2011]\nAs ilustracións son de Noemí López


Un dos labores máis importantes dentro dunha institución museística é o da conservación dos bens culturais que alberga e, a pesares que de que é un traballo cotiá, hai veces que require dunha atención especial. É o caso das táboas con nº inv. 1958 e 1959, que viaxaron ata Lugo para someterse a probas de raios X.\nDurante o mes de xuño de 2018, comezáronse os labores de restauración das táboas 1958 e 1959. Ambas as dúas realizadas coa técnica de óleo sobre táboa e que teñen gran relevancia para Santiago pola súa vinculación coa temática xacobea. A táboa 1958 representa a fuxida de Teodoro e Atanasio no episodio da rotura da ponte sobre o río Tambre; mentres que a táboa 1959 representa unha das últimas escenas do ciclo da traslación do corpo de Santiago: a raíña Lupa intenta enganar a Atanasio e Teodoro no episodio do Pico Sacro, onde os enviara na procura duns bois. Estes resultaran ser touros bravos, pero milagrosamente amansan. Este conxunto probablemente formara parte dun retablo do tramo aragonés do Camiño de Santiago.\nAntes de calquera intervención de restauración sobre un obxecto é necesaria unha serie de estudos previos para coñecer con profundidade o seu estado de conservación. Para o caso que nos ocupa, estaríamos na fase de análise, e dentro dos diferentes métodos existentes, estáselle a aplicar un exame global non destrutivo para ver todos aqueles aspectos que no campo da visión resultan imperceptibles para o ollo do restaurador.\nE... estarédesvos preguntando como os raios X poden ser útiles en restauración. Pois ben, a aplicación desta metodoloxía é variada. En pintura pode informar do estado da capa da pintura, a súa forma de execución ou posibles superposicións. En obxectos de volume permite ver os diversos estratos que o forman, as consecuencias dos ataques de patóxenos externos, o estado de conservación dos materiais ou posibles engadidos.\nOs raios X son unha boa técnica non destrutiva para as nosas táboas. A madeira orixinal practicamente non se podía ver, debido a que, en algún momento, se lle engadiron táboas e listóns para reforzala, tanto por detrás como polos lados. Para o seu correcto tratamento, seguramente é necesario retiralas, pero para que as actuacións vaian polo bo camiño e non se atopen sorpresas (se hai cravos interiores, se a madeira antiga está en moi mal estado polo ataque dos xilófagos, etc.) hai que realizarlles esta serie de probas para que o restaurador non traballe a cegas.\nAsí, as nosas táboas viaxaron ata o Hospital Veterinario Universitario Rof Codina da Facultade de Veterinaria de Lugo, que ofrece as instalacións de radioloxía para este tipo de imaxes de obxectos do patrimonio cultural. A empresa TAU vai realizar o tratamento de restauración; son eles quen nos envían as fotos do proceso.


Abordaxe -revista anarquista-: Actos na rua.- ABORTO LIBRE E GRATUÍTO: As mulleres decidimos!\nActos na rua.- ABORTO LIBRE E GRATUÍTO: As mulleres decidimos!\nA convocatoria nacional da Plataforma Galega polo Dereito ao Aborto da Paseata-Manifestación deste vindeiro Sábado 28 con saída as 17h 30' da estación do tren de Compostela, tén outras convocatorias precedentes, tanto hoxe, mércores 25, en A Coruña con unha Marcha Silenciosa polo Dereito a Decidir, como mañán, xoves 26, en Ourense con un "Pasarrúas Feminista en Defensa do dereito ao Aborto!".\nMáis información destes actos clicando en\n-A Coruña, hoxe 25 de setembro, 19h30 "Marcha Silenciosa polo Dereito a Decidir"\nA marcha silenciosa polo dereito a decidir sairá dende a praza de Galiza ás 19:30 horas e irá ate o Obelisco.\nCon esta marcha preténdese, por unha banda, denunciar as políticas represivas que este goberno quere impoñernos en materia de saúde sexual e reprodutiva, modificando a lei do aborto, pechando centros de planificación familiar... e por outra banda animar á xente a participar na manifestación nacional do sábado 28 en Compostela\nCon respecto a esta marcha silenciosa, convídase á xente a participar de dous xeitos diferentes\n* Vestidas de lila e cunha mordaza negra na boca, iremos en fila portando unha serie de cartaces e nos quitaremos a mordaza cando cheguemos ao obelisco.\n* Formando parte da marcha, repartindo panfletos..\n-Ourense, mañán 26 de setembro, 20h00' "Pasarrúas Feminista en Defensa do Dereito ao Aborto!"\nDende a rúa do Paseo (á altura do Banco de España) ata o Pazo de Xustiza, porque non imos deixar que nos poñan a parir!\nAborto libre e gratuito na sanidade pública!\n-Compostela, sábado 28 de setembro, 17h30' "Manifestación Nacional polo Dereito a Decidir"\nO 28 de setembro é o Día de Acción Global por un Aborto Legal, Seguro e Gratuíto.\nO sistema patriarcal quere dominar o corpo das mulleres, negándonos a capacidade a decidir sobre o noso corpo e a nosa sexualidade, e ao mesmo tempo, controlar a nosa capacidade reprodutiva. A obriga da virxinidade así como a maternidade, foron unha constante ao longo de toda a historia.\nA crise provocada polo sistema neoliberal é a escusa para atacar os dereitos das mulleres. Nunha situación de recortes de dereitos sociais e laborais, a dereita española pretende acabar coas conquistas feministas conseguidas ao longo dos últimos 70 anos.\nO 28 de setembro continuamos na loita.\nTrae a túa prenda lilá para encher as rúas de feminismo, colle cazolas ou pandereitas para inundar de son rebelde a nosa marcha, e participa na manifestación na defensa do aborto legal, seguro e gratuíto!\nPolo dereito das mulleres a decidirmos sobre os nosos corpos!!!\nMáis info - http://feminismo.eu/PlataformaAborto/


A III Edición de Unha dorna de libros, Un mar de ilusións terá lugar o día 8 de decembro - Destacadas - BNG - Bloque Nacionalista Galego\nOs profesores: Josecho de la Torre e Ana Acuña\nBNG de Marín 20 Nov 2014 ás 00:07\ndía libros dorna mar ilusións lugar\nA música e o teatro serán as atividades a combinar co certame de microrelatos e o intercambio de libros usados\nO BNG organiza a III Edición de Unha dorna de libros, un mar de ilusións, un conxunto de actividades arredor dos libros e da lectura.\nA portavoz municipal Pilar Blanco, xunto con Mónica Guimeráns e Puerto Pérez compareceron en rolda de prensa para presentar esta nova edición que terá lugar o día 8 de decembro no Multiusos da Praza de Abastos de Marín, durante todo o día.\nUnha dorna de libros, un mar de ilusións é unha actividade aberta aos colectivos culturais e sociais de Marín. Esta vez contaremos coa coa participación dos colexios do Carballal, Seixo, A Laxe e O Sequelo e do IES Illa de Tambo e Chan do Monte, ademais das ANPAS da Laxe, Sequelo, Carballal e Seixo. A Comparsa Os da Caña volven colaborar activamente como xa o fixera nas anteriores edicións.\nTodas as persoas interesadas en intercambiar libros poderán achegarse en horario de 17.00 a 19.00 á sede do BNG en Marín, na Praza da Veiguiña, entre os días 27, 28, 29, de novembro e 1, 2 e 3 de decembro para deixar os seus libros usados e recoller os vales os cales poderán intercambiar por libros o día 8. Cada ANPA e colexio establecerán os seus propios horarios.\nNesta ocasión as actividades estarán baseadas na relación da Literatura con outras artes como a Música e o Teatro: O Taller de Teatro que dirixe o profesor José Ángel Giráldez escenificará diversos fragmentos de autores galegos. Esta actividade terá lugar en horario de tarde xunto co concerto do proxecto Tambo que intengra a música e a literatura nun disco libro do que son autores os profesores Laura M. García Ferro e Víctor A. Castro Martínez do CEIP Carballal.\nAdemais o espazo do Multiusos contará con stands dedicados aos libros en xeral, ao xornalismo así como a todas os colectivos e asociacións que queiran participar.\nCertame de micro relatos\nAo igual que nas edicións anteriores, a partir de mañá poderanse enviar os traballos que participarán no certame de microrelatos que, desta volta, deberán comezar coas palabras Hoxe a vila amenceu sen parques\nHaberá premios para catro categorías:\n1ª categoría: nenos/as de 6 a 8 anos.\n 2ª categoría: nenos/as de 9 a 12 anos.\n 3ª categoría: mozos de 13 a 17 anos.\n4ª categoría: adultos a partir de 18 anos.\nO prazo para presentar os relatos, que non sobrepasarán as 150 palabras, rematará o día 4 de decembro e deberán ser enviados ao enderezo electrónico marin@bng-galiza.org.\nO xurado estará integrado polos profesores Xosé de la Torre Culler e Ana Acuña.\nO BNG quere amosar o seu agradecemento a todas ás persoas que colaboran nesta III Edición, desenteresadamente e só por amor aos libros e á literatura e sen as cales non sería posible levar a cabo este evento que se vai consolidando ao longo xa de tres anos.\nMarín, 19 de novembro de 2014


O día 22 de outubro de 2007 tivo entrada no Consello Galego de Relacións Laborais escrito da Secretaría Xeral da Consellería de Traballo, remitindo proxecto de Orde pola que se convocan subvencións aos concellos de Galicia para a realización de actividades de promoción do cooperativismo e solicitando, para os efectos de dar cumprimento ao establecido no artigo 3º.2 b) da Lei 7/1988, do 12 de xullo, de creación do Consello Galego de Relacións Laborais, o ditame preceptivo sobre o citado proxecto normativo.\nÁ vista do borrador agora remitido e do texto da mesma orde publicado no DOG o día 1 de marzo de 2007 e tendo en conta o ditame 45/06, emitido polo Consello con data 18 de decembro de 2006, obsérvase que foron tidas en conta algunhas das consideracións manifestadas polos axentes sociais.\nNa exposición de motivos destácanse como novidade para o exercicio 2008 o impulso á incorporación de mulleres a proxectos cooperativos, outorgando unha puntuación adicional por este concepto.\nNo artigo 1º, apartado 2, que regula a finalidade e réxime das subvencións, establécese un incremento orzamentario da contía prevista para estas axudas que ascende a 309.000 euros (300.000 no exercicio pasado).\nO artigo 2º que regula os beneficiarios e contía, modifícase no seu apartado 1, establecendo que poderán ser beneficiarios -ademais dos concellos de Galicia- as mancomunidades de concellos de Galicia que, logo da solicitude, resulten seleccionados segundo o establecido na presente orde e realicen as devanditas actividades antes do 15 de novembro (en lugar do 30 de novembro como se establecía na orde do exercicio pasado).\nComo novidade, este artigo 2º establece un apartado 2, que di que non poderán obter a condición de beneficiarios das subvencións previstas nesta orde as entidades que incorran nalgunha das prohibicións recollidas no artigo 13 da Lei 38/2003, do 17 de novembro, xeral de subvencións e no artigo 10 da Lei 9/2007, de subvencións de Galicia.\nNo apartado 2 do artigo 3º que regula as solicitudes, documentación e prazo, modifícase a documentación que debe acompañar ás solicitudes:\nNo primeiro punto, a memoria do proxecto ten que conter:\n-\tEstablécese como novidade o 2º ítem, esixíndose a identificación das actividades de fomento do cooperativismo que realizou en anos anteriores ou se é a primeira ocasión que accede a esta liña de axudas.\n-\tNo 6º ítem engádese que ademais de conter o orzamento detallado, cuantificado en todas as súas epígrafes, indicarase a procedencia dos recursos non achegados pola consellería. (O engadido é parte do 7º ítem que foi suprimido).\nNo apartado 1 do artigo 5º que regula a avaliación das solicitudes, establécese que a concesión realizarase en réxime de concorrencia competitiva, polo que unha vez instruídos os expedientes pasarán para o seu exame á comisión de avaliación que realizará a selección e, como novidade, informará ao órgano instrutor.\nNo apartado 2 do artigo 6º que regula os criterios de avaliación, modifícase no seu 2º ítem -que atendendo a consideración xeral- establece que por tratarse de concellos ou mancomunidades que presenten proxectos que impulsen a incorporación de mulleres como socias de cooperativas, valoraranse con ata 28 puntos.\nNeste apartado 2 engádese como novidade o 7º ítem que establece que pola coordinación das actuacións entre distintos concellos, así como pola colaboración con sociedades cooperativas galegas e as súas asociacións, avaliarase con ata 18 puntos.\nO artigo 7º que regula a resolución e recursos, engade como novidade, un apartado 6 que establece que de conformidade coas prescricións da Lei orgánica 15/1999, do 13 de decembro, de protección de datos de carácter persoal a Consellería de Traballo incluirá e fará públicos, no rexistro regulado no Decreto 132/2006, do 27 de xullo, os datos relevantes referidos ás subvencións recibidas ao abeiro desta orde, así como as sancións impostas.\nNo artigo 8º que regula a forma de pagamento e xustificación, establecese como novidade no apartado 1 un prazo de dez días para a aceptación da resolución definitiva unha vez notificada.\nNo apartado 3 do artigo 8º establécese que o pagamento das axudas quedará condicionado á presentación da documentación xustificativa, para acreditar o cumprimento da finalidade para a que se concedeu a subvención, e como novidade, que será antes do 15 de novembro de 2008, nos temos e na forma que estableza a resolución da concesión.\nO día 7 de novembro de 2007 reúnese este Comité Delegado e acorda emitir o ditame que se referencia a continuación, que contén unha consideración xeral de carácter unánime sobre a valoración da norma e catro consideracións específicas, tamén de carácter unánime, sobre a valoración da norma, manifestadas polas organizacións sindicais e a Confederación de Empresarios de Galicia.\nEn relación coa solicitude de ditame sobre o proxecto de Orde pola que se convocan subvencións aos concellos de Galicia para a realización de actividades de promoción do cooperativismo, da Consellería de Traballo, con data de rexistro de entrada neste Consello o 22 de outubro de 2007, e para os efectos de dar cumprimento ao establecido no artigo 3º.2 b) da Lei 7/1988, do 12 de xullo, de creación do Consello Galego de Relacións Laborais, o Comité Delegado polo Pleno do Consello para a emisión de ditames, despois da xuntanza celebrada o día 7 de novembro de 2007, acordou pronunciarse en canto ás seguintes consideracións:\nO Comité Delegado polo Pleno do Consello Galego de Relacións Laborais para a emisión de ditames, tendo en conta que no transcurso do período de vixencia da orde que se ditamina é posible que cambien as persoas titulares da Consellería de Traballo, da Dirección Xeral de Relacións Laborais, da Subdirección Xeral de Cooperativas e do Servizo de Cooperativas, considera que estos cargos deberían identificarse nos artigos 5º e 7º e na disposición derradeira primeira de maneira neutra respecto do sexo.


O último Indicador Abanca-Foro de Conxuntura confirma a "leve" desaceleración da economía galega\nAnota un 3,4% en setembro\nO Indicador Abanca-Foro de Conxuntura Económica, que elabora o Foro Económico de Galicia, experimentou un crecemento interanual do 3,4% no mes de setembro.\nRedacción 28 nov. 2018 economía abanca da galega foro indicador\nEn termos interanuais o mellor comportamento anótase nas vivendas a construír.\nA cifra confirma a leve desaceleración detectada nos dous primeiros meses do terceiro trimestre. En termos intertrimestrais, o crecemento da actividade económica de Galicia tamén caeu unha décima, situándose no 0,7%.\nAo abeiro da tendencia amosada polo Indicador nos nove primeiros meses do ano (especialmente no terceiro trimestre) todo apunta que a Contabilidade Rexional que o Instituto Galego de Estatística (IGE) publicará esta semana reflectirá valores semellantes ou lixeiramente por baixo aos do trimestre pasado (un crecemento interanual dun 2,8% e intertrimestral dun 0,6%).\nNo que vai de ano, a variable recollida no Indicador que experimenta un maior crecemento é o consumo de gasolina e gasóleo. Pola súa banda, en termos interanuais (últimos doce meses) o mellor comportamento anótase nas vivendas a construír. No lado negativo, cómpre destacar a desfavorable evolución da produción de vehículos turismo.\nEste Indicador está elaborado pola equipa de conxuntura económica do Foro Económico de Galicia a partir da análise de 15 variables económicas que inclúen cifras de emprego, facturación empresarial, comercio internacional, actividade industrial e do sector servizos.\nO último Indicador Abanca-Foro de Conxuntura amosa unha desaceleración da economía galega\nLa actividad económica gallega creció un 3,8% en junio\nGalicia, una de las seis comunidades cuyo PIB crecerá más que la media nacional este año


(Redirixido desde "Liga Xaponesa de Béisbol")\nFukuoka Hawks (11º)\nPor outra banda, en 1954 uniuse un novo equipo á Liga do Pacífico, os Takahashi Unions, que permitiron aumentar o número de equipos da mesma a oito. Aínda que o equipo estaba formado por xogadores doutros equipos da Liga do Pacífico, os Unions non foron nunca un equipo competitivo, acabando en último lugar en 1955 e 1956. Para a temporada de 1957, os Unions fusionáronse cos Daiei Stars para formar os Daiei Unions, o que levou á Liga do Pacífico a regresar a un número impar de equipos con sete. Os novos Unions tan só duraron unha temporada, na que acabaron de novo en último lugar a 43,5 vitorias de diferenza co primeiro. PAra 1958 os unións volvéronse fusionar, esta vez cos Mainichi Orions para formar os Daimai Orions. Finalmente, a Liga do Pacífico conseguía ter de novo un número de equipos con seis, os mesmos que a Liga Central. Así, para finais da década de 1950, a NPB pasou de ter quince equipos aos actuais doce.\nOs xogadores, técnicos e especialistas en sabermetrics (estatística avanzada) conseideran á NPB como unha liga "AAAA", é dicir, menos competitiva que a MBL mais superior ás ligas Triplo A (AAA) de desenvolvemento. Ao igual que a MLB, a NPB está composta por dúas ligas a Central e a Pacífico. Xogar na Liga do Pacífico é parecido a facelo na Liga Americana debido ao uso da norma do bateador designado. O mesmo sucede coa Liga Central e a Liga Nacional, as cales non dispoñen desa regla. Cando un equipo dunha liga xoga fronte a un equipo da outra, a norma que se usa é a que segue equipo local.\nOutra diferenza entre os béisbol profesional xaponés e norteamericano, é que os partidos no Xapón poden acabar en empate. Se o resultado do encontro está empatado despois da disputa de nove entradas, xóganse outras tres máis adicionais. Senón hai gañador despois das doce entradas o partido é declarado empatado. Estes partidos non contan nin como vitorias nin como derrotas na clasificación. Esta regla tamén se aplica nas eliminatorias cunha única excepción: as Series do Xapón. Nesta eliminatoria final, que vence o primeiro equipo que consegue catro vitorias, no caso de haber empates pode ser preciso disputar máis de sete xogos. Se as series teñen que ser estendidas, todos os partidos despois do sétimo non teñen límite de entradas. Exclusivamente para a temporada 2011, debido ao terremoto e tsunami de Sendai e o conseguinte accidente nuclear de Fukushima, se implementaron unha serie de reglas especiais para o empate:\nPor motivos de aforro enerxético, alén do límite habitual de doce entradas, non se permitiron a disputa de entradas adicionais en liga regular se o tempo de partido superaba as tres horas e media. Este tempo incluía os atrasos debido ás condicións climatolóxicas.\nDebido ao atraso no comezo da temporada, ese ano eliminouse a extensión de máis partidos (no caso de empate na eliminatoria) nas Series do Xapón, permitindo tan só un partido extra.\n2020 Fukuoka SoftBank Hawks Yomiuri Giants 4-0 Ryoya Kurihara\nFukuoka SoftBank Hawks 11 9\nTraído desde "https://gl.wikipedia.org/w/index.php?title=Nippon_Professional_Baseball&oldid=5724200"\nA última edición desta páxina foi o 16 de marzo de 2021 ás 07:51.